Til Justitsministeriet
E-mail: jm@jm.dk og cmg@jm.dk

Taastrup, den 07. september 2018
Sag 16-2018-00668 – Dok. 385016/mmh\_dh

Danske Handicaporganisationers (DH) høringssvar til lovforslag om fuldbyrdelse af straf

DH takker for muligheden for at komme med bemærkninger til lovforslag om fuldbyrdelse af straf. DH har følgende bemærkninger:

## Transport af arrestanter med psykisk sygdom eller vidtgående psykisk handicap

Det fremgår af lovforslaget, at kriminalforsorgen skal overtage en væsentlig del af politiets opgaver med transport af bl.a. arrestanter, herunder unge og psykisk syge, samt domfældte, der er anbragt i hospital for sindslidende eller i institutioner inden for det sociale område, herunder institutioner for personer med vidtgående psykiske handicap.

**DH finder**, at lovforslaget alene fokuserer på anvendelsen af magt i forbindelse med transport af bl.a. personer med en sindslidelse eller vidtgående psykisk handicap.

**DH savner**, at der kommer fokus på, at kriminalforsorgens personale, skal have viden om mennesker med en sindslidelse eller psykisk handicap. Det er afgørende for at kunne løse opgaven så skånsomt som muligt og reelt kunne leve op til proportionalitets- og skånsomhedsprincippet.

**DH anbefaler**, at det i forbindelse med opgaveflytningen af transport af visse personer fra politiet til kriminalforsorgen sikres, at de pågældende medarbejdere får den nødvendige uddannelse til opgaven. Fx uddannede i teknikker til skånsom fysisk fastholdelse, proportionsbetragtninger osv.

For uddybning kontakt venligst chefkonsulent Maria Holsaae, tlf.nr. 24 45 15 57 eller e-mail: mmh@handicap.dk

Med venlig hilsen

Thorkild Olesen

*formand*